**Eszterházy Károly Katolikus Egyetem**

**Pedagógiai Kar**

**Neveléstudományi Intézet**

**Közösségszervezés BA**

**Pedagógia BA**

**Neveléstudomány MA**

**Pedagógiatanár MA**

**SZAKDOLGOZAT/DIPLOMAMUNKA ELKÉSZÍTÉSÉNEK ÚTMUTATÓJA**

# Általános követelmények

A szakdolgozat/diplomamunka a jelölt tudásáról és alkotóképességéről számot adó, önállóan, egy szerző által elkészített dolgozat, alkotás, program vagy egyéb szellemi termék, amelynek megvédése a TVSZ szerint történik.

Amennyiben a szakdolgozat/diplomamunka olyan adatokat tartalmaz, vagy olyan forrásokra hivatkozik, amelyek bizalmasan kezelendők, lehetőség van a dolgozat titkosítására. A szakdolgozatot/diplomamunkát készítő hallgató a titkosítás iránti igényét a Neptun Ügyintézés menüpontjában elérhető elektronikus kérvény benyújtásával jelezheti.

A szakdolgozat/diplomamunka elkészítése és legalább elégségesre minősítése a záróvizsgára bocsátás feltétele. A szakdolgozat/diplomamunka védése a záróvizsga részét képezi.

# A szakdolgozat/diplomamunka készítés folyamatának időbeli ütemezése

Alap- és mesterképzésben, illetve az osztatlan tanári képzésben a szakdolgozat témáját a záróvizsgát megelőzően legalább egy évvel, az Oktatási Igazgatóság által megjelölt időszakban, a Neptun rendszerben kell kiválasztani. A felkérni kívánt konzulenssel egyeztetés szükséges.

Az elkészített szakdolgozatot/diplomamunkát a hallgatók április 15-ig, illetve november 15-ig kötelesek a Neptun rendszerbe feltölteni.

# A szakdolgozat/diplomamunka készítésének célja

A szakdolgozat/diplomamunka készítésének célja, hogy tanúsítsa a hallgató tudását és szakértelmét valamely általa választott témában, a választott témához kapcsolódó tudományos adatgyűjtésben, rendszerezésben, elemzésben és feldolgozásban, a témául választott jelenség vagy probléma tárgyalásában, a hipotézisalkotásban, a problémamegoldásban, alternatív hipotézisek elemzésében, az érvelésben és az ellenérvek cáfolatában, gondolatainak, nézeteinek, álláspontjának, mondanivalójának koherens, konzisztens, nyelvhasználati szempontból gondozott írásbeli kifejtésében.

Tanári mesterképzésben, osztatlan tanárképzésben a szakdolgozat célja annak bizonyítása, hogy a hallgató képes a képzés különböző területein elsajátított tudást integrálni, és tanári munkájában alkalmazni. Képes a szakma szempontjából lényeges tudományos-szakirodalmi eredményeket összegyűjteni, azok alapján tanári munkáját önállóan megtervezni és a tanítás vagy pedagógiai feladat eredményességét értékelni. Képes a tanulók teljesítményeiről és fejlődéséről, valamint a tanulási-tanítási folyamatról módszeresen gyakorlati tapasztalatokat gyűjteni és a tényszerű adatokat elemezni, következtetéseket megfogalmazni, valamint az eredményeket saját tanári munkájában alkalmazni.

# A szakdolgozat/diplomamunka javasolt felépítése

# A szakdolgozat fő szerkezeti egységei:

# Címlap

# Tartalomjegyzék

#  Bevezetés

# Fő- és alfejezetek

#  Szakirodalmi áttekintés

# A probléma ismertetése, hipotézisek felállítása, vagy kutatói kérdések megfogalmazása

# A vizsgált minta bemutatása, az alkalmazott kutatási módszerek ismertetése

# Az empirikus kutatás eredményeinek ismertetése

# Az eredményekből levonható következtetések bemutatása, reflektálás a hipotézisekre/kutatói kérdésekre, javaslatok megfogalmazása

# Összegzés

#  Irodalomjegyzék, Forrásmunkák

A szakdolgozat címe legyen összhangban a tartalommal. A cím szükség esetén alcímmel pontosítható.

Készüljön tartalomjegyzék oldalszámokkal.

A bevezetés röviden tartalmazza a témaválasztás indoklását, aktualitását, a megoldásra váró elméleti vagy gyakorlati kérdés, feladat megfogalmazását, a kutatási módszerek megjelölését, a vizsgálat célkitűzéseit. (jelen idő: pl. Kutatásomban azt vizsgálom….)

A tárgyalás (legrészletesebb része a dolgozatnak) során bemutatja az adott probléma elméleti hátterét, szakirodalmi áttekintést nyújt, amelynek alapján a témával kapcsolatos előzmények, problémák, eredmények kerülnek kifejtésre, részletezésre. A különböző irodalmak szintetizálása, az ezekből következő konklúzió megfogalmazása jelenti a hallgató véleményalkotásának alapját. Önálló kutatásában a kutatás bemutatása (hol, mikor, hogyan stb.) az adatfeldolgozás és az elemzés (ábrák, diagrammok, táblázatok magyarázattal) alkotja a tárgyalás fő területeit.

Összegzés: A bevezetés és a befejezés (összegzés) összhangban áll egymással: a hipotézis(ek)re, a problémafelvetés(ek)re és kérdésekre adott válaszokat, a feldolgozás során kapott eredményeket összegzi, illetve a kutatás rövid értékelését tartalmazza.

A szakdolgozat végén abc sorrendben felsorolja a hivatkozott irodalmat, lásd lentebb.

Végül a mellékletek kerülnek elhelyezésre.

## Mellékletek

## „Nyilatkozat”

A szerző nyilatkozata arról, hogy a beadott dolgozat saját eredeti munkája, valamint, hogy a papíralapú és az elektronikusan feltöltött szakdolgozat mindenben megegyezik (formai és tartalmi szempontból is). A nyomtatvány letölthető az alábbi linkről:

<https://uni-eszterhazy.hu/egyetem/m/hallgatok/tanulmanyi-ugyek/ugyintezes/formanyomtatvanyok>

**“Konzultációs nyilatkozat” , melyet a hallgató a témavezetőjével írat alá**

A szakdolgozatot/diplomamunkát a Neptun rendszerbe kell feltölteni.

# A szakdolgozattal/diplomamunkával kapcsolatos formai követelmények

## A szakdolgozat/diplomamunka terjedelme

## A szakdolgozat/diplomamunka terjedelme írásos munka esetén minimum 30 gépelt oldal (legalább 60 ezer karakter, szóköz nélkül) – amelybe a mellékletek, a jegyzetapparátus és az irodalomjegyzék nem tartoznak bele.

## A szakdolgozat/diplomamunka tagolása

## A szövegoldalak megjelenítése

Times Roman 12-es betűtípus, másfeles sorköz, sorkizárt

## Lábjegyzetek/végjegyzetek

## Hivatkozások (példákkal)

A Neveléstudomány Folyóirat által használt publikációs stílus alapján:

<https://ojs.elte.hu/nevelestudomany/publikacios-stilusunk>

Példák: Hivatkozások a szövegben

A szövegben a hivatkozás a szerző(k) nevével és a megjelenés évszámával történik. A szerző(k) neve lehet része a mondatnak [… amint Fehér tanulmányában (1998) közölt eredmények …], vagy szerepelhet zárójelben [… a két változó közötti szoros összefüggés már korábban felmerült (Fehér, 1998), ezért …]. Ezen túlmenően az alábbiak az irányadóak:

Két szerző nevét – külföldi szerzők idegen nyelvű munkái esetén is – az „&” választja el egymástól: (Fekete & Fehér, 1998). Több név esetén a nevek között vessző áll, az utolsó két név között „&” van: (Fekete, Fehér, & Barna, 1998).

Háromnál több név esetén az első előforduláskor az összes szerző neve szerepel (Fekete, Fehér, Szürke, & Barna, 1998), újbóli előforduláskor az „et al.” kifejezést használjuk (Fekete et al.,1998).

A szó szerinti idézeteket idézőjelek fogják közre, a hivatkozás megjelöli az oldalszámot is (Fehér, 1998, p. 32).

Egy zárójelen belül egy szerző különböző munkáira hivatkozva a nevet csak egyszer írjuk, utána következnek az évszámok, egymástól vesszővel elválasztva (Fehér, 1955, 1956a, 1956b).

Egy zárójelen belül több szerző munkáira hivatkozva az egyes tételeket pontos vessző (;) választja el (Fekete, 1988; Fehér, 1989; Szürke & Barna, 1990).

A zárójelen belül a szerzőket a hivatkozott mű évszáma szerinti sorrendbe tesszük (Szürke, 1988; Fehér, 1989; Barna, 1990).

Ha egy szerzőnek azonos évben publikált több írására hivatkozunk, azokat az egyes évszámok után írt betűkkel különböztetjük meg (Barna, 1988a).

Közvetett idézés esetén a szövegben az eredeti mű szerzője kerül feltüntetésre, a megjelenés évszámával, majd az „idézi” kifejezés után annak a szerzőnek a neve, aki idézte a munkát, a mű megjelenésének évszámával. Például: (Barna, 1988 idézi Szürke, 2010). Az irodalomjegyzékben az a mű szerepel, amelyben az idézet olvasható.

A hivatkozás a mondat része, vagyis a mondat végi írásjel a zárójeles hivatkozás után szerepel. Kivétel, ha egy teljes mondatot idézünk, akkor bezárjuk az idézőjelet és utána jön a hivatkozás:

Az intézmények hatással vannak a motivációra és a viselkedésre is (Acemoglu & Robinson, 2013).

„Az intézmények napi szinten befolyásolják az ösztönzők rendszerét és az emberek viselkedését.” (Acemoglu & Robinson, 2013, p. 48).

„Az intézmények napi szinten befolyásolják az ösztönzők rendszerét és az emberek viselkedését.” (Acemoglu & Robinson, 2013, pp. 48–49).

Amennyiben teljes mondatot idézünk, akkor bezárjuk az idézőjelet és utána jön a hivatkozás. Amennyiben az idézett mondatot idézőjelen belül ponttal zárjuk le, a zárójelben lévő idézett tételek után is szükséges pontot tenni, mivel az a mondat vége.

**A konzulenssel való egyeztetés után történeti és néprajzi témájú szakdolgozatoknál elfogadható a szövegközi hivatkozás helyett a lábjegyzetelés használata ugyanezen bibliográfiai forma szerint, oldalszámra pontosan megadva a hivatkozott munka adatait (pl. Barna, 1988. pp. 53-65.).**

## Ábrák, táblázatok, képek (példákkal)

## A források jegyzéke (példákkal)

A Neveléstudomány Folyóirat által használt publikációs stílus alapján:

<https://ojs.elte.hu/nevelestudomany/publikacios-stilusunk>

Hivatkozások az irodalomjegyzékben

* Az elkészített írásművek végén a felhasznált irodalmak felsorolásának címe minden esetben **Irodalom** legyen.
* **Önálló könyvek**: Szerző(k) (évszám). *Cím*. Kiadó.  A könyv címét dőlt betűvel írjuk. Például: Szürke, F. (1980). *Pedagógiai értekezések*. Akadémiai Kiadó.
* **A külföldi hivatkozásokat** az eredetileg megjelent nyelven kell közölni. Például: Mandl, H., De Corte, E., Bennett, N. & Friedrich, H. F. (Ed.) (1990). *Learning and instruction. European research in an international context.* Volume 2.1. Social and cognitive aspects of learning and instruction. Pergamon Press.
* **Könyvfejezetek**: Szerző(k) (évszám). Fejezet (tanulmány) cím. In Szerkesztő(k) neve (Ed(s).), *Könyv címe (Oldalszámok: a fejezet első és utolsó oldala).* Kiadó. A könyv címe dőlt betűvel. Például: Horváth, Zs. (2013). A médiatudatosságra nevelés. In Nagy-Király, V. (Ed.), *Médiatudatosság az oktatásban* (pp. 15–24). Oktatáskutató és Fejlesztő Intézet.
* **Folyóiratban megjelent cikkek**: Szerző(k), (évszám). Tanulmány cím. *Folyóiratcím*, Szám. Oldalszámok: a tanulmány első és utolsó oldalának száma. A folyóirat címe dőlt betűvel.  Például: Fekete, T. (1997). Oktatási trendek a 90-es években. *Didaktika,* *9*(3), 34–57.
* **Elektronikus hivatkozás** esetében meg kell adni az URL elérhetőséget és az elérhetőség után zárójelben utolsó letöltés dátumát. Például: Az emberek többségében még mindig jelen van a szolidaritás. Interjú Tasnádi Zsófival. Osztályfőnök.hu <https://osztalyfonok.hu/7798/> (2022. 07. 20.)
* **Amennyiben a forrás doi számmal rendelkezik**, azt minden esetben közölni kell az alábbi formátumban: <https://doi.org/10.1177/152700250000100304>

# A szakdolgozat/diplomamunka értékelése és védése

A szakdolgozatot/diplomamunkát a konzulens és az opponens szövegesen, valamint érdemjeggyel értékeli.

A hallgató szakdolgozatát egy 15 perces szóbeli prezentáció keretében védi meg, mely során a bírálati lapon feltett kérdéseket is megválaszolja.

# Egyéb rendelkezések

Nem szabályozott kérdésekben az egyetem szabályzata a mérvadó.

Eger, 2025. május

1. ***sz. melléklet***

**Minta a dolgozat külső borítójára**

**Eszterházy Károly Katolikus Egyetem**

**Kar**

Intézet/Tanszék

**CÍM**

**Alcím**

(hallgató neve)

(szak megnevezése)

Konzulens:

(oktató neve)

(oktató beosztása)[[1]](#footnote-1)

Eger

2025

1. pl.: adjunktus, egyetemi docens, egyetemi tanár stb. [↑](#footnote-ref-1)